ไม่ครบนี่
ทุกคนกั๊ก เพราะของเราเหลือน้อย
เรามีของให้แมนเชสเตอร์แค่ครึ่งของที่เขาสั่ง
ที่กลาสโกว์ก็ใกล้หมด เบอร์มิงแฮมก็ขู่จะไปหาของที่อื่น
แล้วอีกทางล่ะ
เป็นไปไม่ได้เลย คาร์เทอร์
ไม่ว่าจะเกิดอะไรขึ้น ก็ไม่ได้เด็ดขาด
เกิดอะไรขึ้น
เราลองไปถามดูแล้ว อย่างที่นายสั่ง
เรื่องเอ็ดดี้น่ะ
มีพ่อค้ายาคนหนึ่งที่เคหะฟอร์ด แล้วเขาก็กลัว คาร์เทอร์
กลัวจนไม่กล้าบอกเรา
พ่อค้าคนที่ขายยาให้เด็กที่ตาย
เขาบอกว่ายาไม่ได้ผสม เด็กนั่นเสพเกินขนาดเอง
ถึงยังไง เด็กมันก็ตายไปแล้ว
ก็นี่เฮโรอีน เด็กก็ตายอยู่แล้ว
เด็กนั่นไม่สำคัญ แต่พ่อมันต่างหาก
ฉันจัดการฝั่งเบอร์มิงแฮมแล้ว แต่เราทำได้แค่ยื้อ
ใช่
ก็คงอย่างนั้น
ฉันคิดว่าตอนเรือมา เราควรไปรับของเอง
เราจะทำแบบนั้นไปทำไม
ของที่ท่าเรือไม่ใช่แค่ไม่กี่กิโลนะ
ครึ่งของเราราคา 40-50 ล้านได้มั้ง
นายไว้ใจใครพอจะส่งไปจัดการได้ล่ะ
ครึ่งของฉัน ไม่ใช่ของเรา
ฉันไม่รู้ว่าตอนนี้ฉันไว้ใจใครได้บ้าง เอ็ดดี้
ทำไมนายไม่บอกฉัน
บอกเรื่องอะไร
เรื่องลูกนายไง
เพราะมันเป็นไอ้ขี้ยาไง
แล้วมันก็มีแม่
ที่ไม่อยากให้ใครรู้ว่าลูกเป็นไอ้ขี้ยา
ดังนั้น ถ้าเราต้องบอกคนอื่น เราก็จะบอกว่ามันตายเพราะรับใช้ชาติ
และถ้าไม่จำเป็นต้องบอก เราจะไม่พูดอะไรเลยสักคำ
ถ้านายมาสั่งสอนฉันว่าควรจัดการยังไง เรื่องที่ลูกตาย
ในแฟลตที่เคหะฟอร์ด โดยที่เข็มคาแขน
ฉันสาบานได้ ฉันจะอัดนายให้ติดกำแพงนั่นเลย
ให้ตายเถอะ เพื่อน
สงสารเขานะ
- มานี่ - ไปตายซะ
โอเค
เราจะหาทางแก้ปัญหานี้
นายมีครอบครัวที่ต้องดูแล
แล้วฉันก็มีหลายเรื่องที่อยากทำ ที่ฉันจะไม่ยอมทำอยู่หลังโกดังในคร็อกซ์เตท
เราจะขนของมาที่นี่ แล้วรีบขาย
หาเงินให้เยอะกว่าที่ฉันกับนายจะใช้หมด
ส่วนของนายด้วย เอ็ดดี้
นายจะได้ส่วนแบ่งอย่างงาม
แต่ตอนนี้ฉันอยากให้เอาทุกอย่างที่เรามีมาไว้ที่นี่
ปืนทุกกระบอก กระสุนทุกนัด ยาทุกกรัม
แล้วเราจะควบคุมทุกอย่าง
เหลือแค่ฉันกับนายแล้ว เพื่อน
จนวาระสุดท้าย
- คุ้มที่จะเสี่ยงไหม - ฟังนะ
พอคุณจับผมกับคาร์เทอร์ คนอื่นก็จะพยายามมารับช่วงต่อ
แต่ถ้าไม่มีปืนกับยา งานจะยากกว่าเดิม
ของจะขาดช่วง
จะมีช่วงสั้นๆ ที่เด็กไม่มียาอะไรให้ฉีด
อาจจะมีเด็กสักคนในนั้นใช้เวลาช่วงนั้นเลิกยาได้
ดังนั้นก็ใช่
มันโคตรคุ้มที่จะเสี่ยงเลย
- ตำรวจติดอาวุธ - ตำรวจติดอาวุธ
- เคลียร์ - เคลียร์
- ขวาเคลียร์ - ซ้ายเคลียร์
- โกดังว่าง - ทั้งห้องเคลียร์
ไม่มีอะไรเลยครับ หัวหน้า
ใช่ หยุดการบุก
ว่าไง
หนอน
คือเอ็ดดี้
เอ็ดดี้รู้อะไรบ้าง
ทุกอย่าง
งั้นเราก็มีงานต้องทำ
ใช่
เราต้องทำ
(เลเจนด์ สายลับทลายยา)
(อ่าวเอเดน)
ฮัลโหล
ฮัลโหล สหาย นี่อาซิสพูด
ฉันจะไปหานาย
นั่นมันอยู่นอกแผนนะ
พวกฉันคิดว่าต่อไปนี้ เราไม่ควรคุยเรื่องแผนกันทางโทรศัพท์
ทำไมล่ะ
นั่นแหละเหตุผลที่ฉันต้องไปเจอนาย
ขึ้นรถ เอ็ดดี้
ไอ้โง่เอ็ดดี้
ฉันแปลกใจนะ
คาร์เทอร์รู้จักฉันมานาน
แต่ดันส่งพวกนายมาแค่สองคน
(อันตัลยา ตุรกี)
ว่าไง
ลูกน้องคาร์เทอร์
เอ็ดดี้
หมอนั่นเป็นสาย
นายต้องล้อเล่นแน่ๆ
มันรู้เรื่องเรา
มันรู้เรื่องนี้ แล้วมันก็รู้เรื่องนายด้วย
งั้นฉันเปลี่ยนแผนแล้วกัน
- เราจะรับฝิ่นต่อเอง - ไม่มีทาง
เดี๋ยว
เขาทำงานกับเรา
นี่คือธุรกิจ
เราทำตามข้อตกลง
นายจะยังได้เงิน สหาย
นายรับเงินไป เรารับความเสี่ยงเอง นายไม่น่าจะมีปัญหานะ
แล้วถ้านายยังมีปัญหา ฉันก็สงสัยแล้วว่าทำไม
นายจะผ่านด่านตรวจยังไง
นั่นเป็นงานของเราแล้ว ไม่ใช่ของนาย
ขนของลงเลย
เร็วเข้า ขนของลง ไปเลย
ยกรอกกว้านขึ้นเลย เร็วเข้า
เกิดอะไรขึ้น
คุณคิดว่าเกิดอะไรขึ้นล่ะ
หมอนั่นรู้แล้ว
เอ็ดดี้ คุณอยากให้ช่วยคุ้มกันไหม
มันเคยเป็นเมืองที่ดีนะ ลิเวอร์พูล ตอนผมเด็กๆ
ตอนนี้คนเรียกมันว่าเมืองเฮโรอีน
เป็นเพราะพวกเรา
นั่นคือสภาพเมืองที่ผมทิ้งไว้
แล้วผมก็จะจากเมืองนี้ไปโดยไม่มีลูกชาย
ผมสมควรกับมันแล้ว เพราะนั่นก็ความผิดเราเหมือนกัน
คุณทำทุกอย่างที่ทำได้แล้ว
ที่ผมทำก็แค่ช่วยขนเฮโรอีนสองตันเข้าอังกฤษ
พวกคุณก็เช่นกัน
แต่ยังมีอีกเรื่องหนึ่งที่ผมทำได้ เรื่องที่พวกคุณทำไม่ได้
เราตกลงกันแล้ว
ใช่ ข้อตกลงยังอยู่ แต่คุณไม่มีเวลาแล้ว
ผมจะส่งครอบครัวไปไกลๆ ลิเวอร์พูล
แล้วผมจะกลับมาฆ่าหมอนั่นเอง
เข้าใจไหม เอาคำสารภาพไปเลย ไปให้การในศาลเลยว่าผมพูดเอง
ผมจับมือตกลงเลยก็ได้
ผมจะยอมติดคุกนานแค่ไหนก็ได้ ขอแค่ไอ้หมอนั่นลงหลุม
เราจะจับเขาเอง
ยังไงล่ะ
ตอบมา ยังไง
นี่คือสิ่งที่คาร์เทอร์จะทำ
มันจะไปซ่อนตัว
แล้วมันก็จะขายเฮโรอีน แล้วมันก็จะหายตัวไป
หลักฐานทุกอย่างที่คุณคิดว่ามี อำนาจทุกอย่างที่คุณคิดว่ามี
มันจะหายไปพร้อมกัน
หายหมด
คุณจะไม่ใช่แค่กลับไปเริ่มต้นใหม่ แต่มันเลวร้ายยิ่งกว่านั้น
เพราะพวกมันไม่ได้รู้แค่เรื่องผมแล้ว จริงไหม
พวกมันรู้เรื่องคุณด้วย
ผมขอสรุปให้ชัดเจนนะ เฮโรอีนสองตัน
ยาเสพติดประเภทเอมูลค่าร้อยล้านปอนด์ หลุดจากความควบคุมของคุณไปแล้ว
ร้อยยี่สิบล้านค่ะ ราคาขึ้นเพราะของขาดตลาด
นี่มันเข้าข่ายบกพร่องต่อหน้าที่โดยอาญา ไม่ต้องพูดถึงไล่ออกเลย เราอาจติดคุกด้วยซ้ำ
นี่เป็นสถานการณ์ชั่วคราว
คุณเสียสายข่าวคนเดียวไปแล้ว
คุณไม่มีตาคอยมองเป้าหมาย ในแก๊งลิเวอร์พูลหรือแก๊งชาวเติร์กอีกแล้ว
ยาก็หายไปแล้ว
ฟังดูไม่น่าเป็นการชั่วคราวสำหรับผมนะ
ฉันยังมีทางเข้าสืบอีกทาง
หวังว่าจะไม่ได้หมายถึงตำรวจเลวคนนั้นนะ
เพราะถ้าคุณเสนอว่าโอกาสดีที่สุด ที่จะตามหาเฮโรอีนสองตันในตุรกีเจอ
คือตำรวจเลวในแมนเชสเตอร์ ที่ไม่ยอมให้เบาะแส
คุณก็ยุบหน่วยทิ้งไปเลยดีกว่า
ให้ตายเถอะ
ถ้าคุณปกป้องคนของคุณได้ ภารกิจนี้ก็จบไปแล้ว
มันยังจบได้ ถ้าคุณไม่ส่งยาให้พวกมัน เพื่อน
- ผมจำเป็น - ทำไม พวกมันขอดีๆ หรือไง
ว่าไงนะ
- ได้ยินแล้วนี่ - พอได้แล้ว
พอได้แล้ว ทำเป็นมือสมัครเล่นไปได้
นายกับเคทขึ้นเหนือไป ถ้าไม่ได้เบาะแสคาร์เทอร์ก็ไม่ต้องกลับมา
ส่วนนายถูกพักงาน
ว่าไงนะ
กลับบ้านไป แล้วจำตัวเองให้ได้ซะ เพราะนี่ไม่ใช่ตัวนาย
ผมไม่ไปไหนหรอก เพื่อน ผมมีงานต้องทำนะ
เขาไม่ใช่เพื่อนคุณ
เขาเป็นหัวหน้าคุณ และคุณต้องกลับบ้าน
ผมขอโทษ
อย่าพาเขามาที่นี่นะ กาย
พาเขามาที่นี่ก็แปลว่าคุณไม่ได้กลับบ้าน
ผมจะไปส่งลูกที่โรงเรียน
ไม่ต้อง
ผมกลับมาแล้ว โอเคไหม ผมจะไปส่งลูกที่โรงเรียน
โรงเรียนปิดเทอมอยู่
โรงเรียนปิดเทอมมาสักพักแล้วด้วย
นั่นสิ ใช่
เดี๋ยวเรากลับมานะ
- คุณจะไปไหน - เข้าเมือง
ลูกอยากไปสวนสัตว์ ลูกอ่านเรื่องเพนกวินมาน่ะ
ผมไปด้วย
สภาพนั้นไม่ได้
หัวหน้าส่งผมกลับบ้าน ผมถึงได้มาที่นี่
แล้วผมก็ยังทำใจไม่ได้ บอกตรงๆ
เพราะมันยังดำเนินอยู่ ภารกิจที่ผมทำน่ะ
มันยังไม่จบ แล้วผมก็ไม่รู้ว่า…
ผมไม่รู้ว่าผมควรทำใจยอมรับมันยังไงดี
ผมไม่รู้จะทำตัวยังไง
ในเมื่อภารกิจยังเกิดขึ้นข้างนอก
ไม่เป็นไรนะ
งั้นก็ไปดูไอ้เพนกวินนั่นด้วยกัน
เบลคพูดถูก
เรามีแค่นั้น ตำรวจเลวในแมนเชสเตอร์ที่ไม่ยอมให้เบาะแส
- งั้นเราก็ลองใหม่ - กู๊ดวินก็จะพูดเหมือนเดิมอีก
บอกว่าไม่มีอะไรจะพูด และขอทนาย
งั้นก็ส่งทนายไปหาเขาสิ
เล่าเรื่องเพนกวินให้พ่อฟังซิ
พวกมันอยู่ที่ไหนกัน พ่อไม่ค่อยเห็นแถวบ้านเราเลย
เพราะมันอยู่ที่ขั้วโลกใต้ไงคะ
- งั้นเหรอเนี่ย - ใช่ค่ะ
คนคิดว่าเพนกวินอยู่ขั้วโลกเหนือ แต่มันอยู่ไม่ได้ เพราะที่นั่นมีแต่น้ำแข็ง
มันต้องอยู่อาศัยบนบกเพื่อเลี้ยงลูก
แล้วในทะเลก็มีนักล่าเยอะ ซึ่งมันอันตราย
อีกอย่าง พ่อรู้ไหมคะว่าเพนกวินตัวสูงที่สุด…
- เรียกว่าลิตเติลเพนกวิน… - ลูกแม่ ถึงแล้วจ้ะ
- ไปเถอะ มาเร็วเข้า - โอเค ไปแล้วค่ะ
- เร็วจ้ะ - พ่อจะมาไหมคะ
ใช่ๆ เดี๋ยวพ่อตามมา เร็วเข้า เดี๋ยวประตูปิด
ฮาคานอยู่ไหน
นายไม่ได้อยู่แฟลตแล้วนี่
ไม่ต้องมาสนว่าฉันอยู่ไหน ไอ้เด็กน้อย
ไปบอกฮาคานว่าฉันจะเอาเงิน
ผมไม่เคยคิดเลยว่าจะเกิดเรื่องแบบนั้น
ว่ามันจะข้ามฟากมาชนกันแบบนั้น
ชีวิตสองด้านน่ะ
แต่มันจะไม่ชนกันได้ยังไง
เพราะมันชนกันในตัวผมมานานแล้ว
แล้วผมก็ไม่รู้จะแก้ไขมันยังไง
ฉันรู้
ฉันไม่อยากให้คุณกลับมาบ้านอีก จนกว่าภารกิจจะจบ
ดอนบอกว่าวันหนึ่งคุณจะต้องให้ฉันช่วย มันก็คือวันนี้แหละ
คุณต้องกลับออกไปลุย และเป็นแค่เขาจนกว่างานจะจบ
เพราะไม่งั้น คุณก็ไม่มีทางได้กลับบ้านจริงๆ
ถ้าคุณกลับมา คุณก็แค่พาเขา กับชีวิตของเขา และอันตรายของเขากลับมาด้วย
ฟังนะ มันมี…
มีจดหมายสองฉบับ
อยู่ในโรงรถ
ถ้าไม่จำเป็นก็อย่าเปิดอ่าน แต่…
มีจดหมายสองฉบับในโรงรถ
งั้นไว้คุณกลับมา แล้วค่อยมาหยิบออกจากโรงรถเอง
ผมรักคุณ
ฉันก็รักคุณ
- ทำไมเขาไม่โกนหนวด - เฝ้าระวังฆ่าตัวตายค่ะ
คุณคิดจะฆ่าตัวตายเหรอ
นายเป็นใครวะ
นี่แหละวิธีของตำรวจ ศุลกากร เขาทำให้สภาพคุณดูโทรม
พาคุณขึ้นศาลพิจารณาคดี แล้วบอกว่า "ดูเขาสิ เขาสติแตก"
"เห็นชัดเลยว่าเขามีความผิด"
คุณกู๊ดวิน คุณคิดจะฆ่าตัวตายหรือเปล่า
ไม่หรอก
แต่คดียังอีกยาวไกล
เอามีดโกนหนวดมาให้เขา
สวัสดี อาเธอร์ ผมเป็นทนาย
- ไม่ใช่ของผม - ถูกต้อง
คุณคาร์เทอร์มีความกังวล
- อย่ากังวลเลย - ทำไมล่ะ
เพราะผมอยู่ในนี้ ไม่ใช่เขา
ข้อกังวลอยู่ที่สิ่งที่คุณอาจทำหรือพูด เพื่อให้ตัวเองได้ออกไปต่างหาก
ถ้าตำรวจมีหลักฐานพอจะตั้งข้อหาผม ผมไม่อยู่ตรงนี้หรอก
ผมก็แค่ต้องรอ
แต่ว่า…
ผมจะตกงานหลังจบคดีนี้
คุณคาร์เทอร์เป็นนักธุรกิจ
เขารับฟังข้อตกลงที่ได้ประโยชน์ทุกฝ่ายเสมอ
ผมอาจจะต้องย้าย
ผมก็มั่นใจว่าคุณคงจะได้ย้าย พร้อมคำอวยพรจากคุณคาร์เทอร์
ผมจะถูกยึดเงินบำนาญ
ผมมั่นใจว่านั่นคือสถานการณ์ ที่คุณคาร์เทอร์คงจะอยากแก้ไข
งั้นก็ฝากบอกเขาด้วยว่าขอบคุณที่ช่วย
มีเรื่องอื่นที่เขาควรกังวลอีกไหม
ผมเชื่อว่ากรมศุลกากรอังกฤษ อยากจะสอบปากคำเขา
ศุลกากรได้พูดไหมว่ามีแผนจะใช้วิธีไหน
ผมคิดว่าพวกมันคงคิดแผนตามหาตัวเขา
ผมคิดว่าคาร์เทอร์ ก็คงเตรียมการรับมือไว้เองแล้ว
อย่าไปเก็บเงินเขาเพิ่มอีกทางซะล่ะ
คุณคาร์เทอร์เป็นนักธุรกิจ ที่ประสบความสำเร็จอย่างสูง คุณกู๊ดวิน
เขาไม่มีข้อกังวลด้านการเงิน ไม่เหมือนคุณ
คุณคาร์เทอร์จะใส่สูทอะไรก็ใส่ไป
เขาจะขับรถอะไรก็ขับไป
แต่ผมรู้ดีว่าเขาเป็นใคร
- ผมก็รู้ - งั้นเหรอ
คุณคาร์เทอร์เป็นนักธุรกิจถูกกฎหมาย ที่ใส่ใจชุมชนนี้อย่างลึกซึ้ง
เลิกเหลวไหลสักทีเถอะ
หมอนั่นเป็นเด็กจากเคหะบู๊ต
พ่อเขาติดคุกอยู่วอลตันเพราะแม่เขาเอง
ผมรู้ว่าคาร์เทอร์เป็นใคร
เขาก็รู้ว่าผมเป็นใคร
ไปบอกเขาซะ
ว่าเขามีเรื่องให้กังวลถมเถ แต่ผมไม่ใช่หนึ่งในนั้น
ขอบคุณที่ช่วย
- ฮัลโหล - เราเคยสืบแม่ของคาร์เทอร์หรือยัง
เสียไปแล้วนี่
ใช่
- ฉิบหายแล้ว - อะไร
เขาบอกฉันเองว่าแม่เขาเสียแล้ว
เขาเป็นคนบอก
นายควรไปพักผ่อน
ที่ผ่านมาผมทำตามแต่ที่คุณสั่ง
คุณสั่งให้ผมสร้างตัวตนเขา
คุณบอกให้ผมกลายเป็นเขา
คุณมาบอกให้ผมปล่อยวางเขาไปเฉยๆ ตอนใกล้จบภารกิจขนาดนี้ไม่ได้
ฉันจะทำอะไรก็ได้ พ่อหนุ่ม และตอนนี้ ฉันก็พยายามดูแลนายอยู่
ผมสบายดี
นั่นเขา
เขากำลังโมโห
ซึ่งก็สมควรแล้ว พวกเติร์กติดเงินเขา
แล้วพวกมันก็หนีไปซ่อน เขารู้ว่าเขาจะไม่ได้เงิน
ใช่ ฉันก็เคยพูดแบบนี้ตอนอยู่จุดเดียวกับนาย
แล้วฉันก็เคยโดนหัวหน้าบอกว่าฉันต้องไปพัก
ฉันก็บอกเขาว่าฉันสบายดี
บอกว่าคนที่สติแตกคือเลเจนด์ของฉัน ไม่ใช่ตัวฉันเอง ดังนั้น…
ฉันเลยไม่ได้ไปพัก
ฉันกลับออกไปสืบ
แล้วฉันก็ทุ่มยิ่งกว่าเดิม
เพียงแต่ที่สติแตกไม่ใช่เลเจนด์ของฉัน
เป็นตัวฉันเอง
แต่ฉันมองไม่เห็น
เพราะฉันลืมไปว่าตัวเองเป็นใคร
กว่าจะกลับมาจำได้
ฉันก็เสียทุกอย่างไปแล้ว
นี่แหละเรื่องตลกของการคิดได้ทีหลัง
มันสายเกินไปเสมอ
ผมต้องการให้คุณช่วยบอกที
ถ้าเป็นคุณออกไปสืบตอนนี้
ทำแบบนี้
รู้ทุกอย่างที่คุณรู้
รู้ว่ามันทำให้คุณเสียอะไรไป
คุณจะหยุดไหม
ไม่
ขอบคุณ
ผมจะกลับไปทำงาน
ได้
อายุ 64 ปี ไม่มีประวัติอาชญากรรม
เช่าบ้านจากการเคหะ มีเงิน 500 ปอนด์อยู่ในสหกรณ์
- คุณไม่ได้พลาดเบาะแสเยอะนักหรอก - ฉันก็ควรตรวจสอบดูก่อน
พวกเขาไม่สนิทกันขนาดนั้นหรอก คาร์เทอร์อยู่เพนต์เฮาส์ แม่อยู่ที่นี่
ฉันก็โตมาในที่แบบนี้ เบย์ลี่
กับพ่อที่ทำทุกอย่างเต็มที่
และแม่ที่ไม่ได้ทุ่มเทเลย
พ่อฉันกินเหล้า เล่นพนัน เอาทุกอย่าง แต่ก็ไม่ได้ทำผิดกฎหมาย
พ่อไม่ชอบคนที่ทำผิดกฎหมาย
สถานที่แบบนี้มันก็เป็นแบบนี้แหละ
ผู้ชายไม่ได้เลวทุกคน แล้วผู้หญิงก็ไม่ได้เป็นนางฟ้าทุกคน
นี่มันขายขี้หน้าสิ้นดี
พาฉันไปหาพวกเติร์กที
- ไม่ - ทำไม
เพราะฉันจบงานแล้ว
ฉันทำพอแล้ว และนายก็ทำพอแล้ว
ตอนนี้ฉันได้กลับบ้านแล้ว
- นายเองก็ควรกลับบ้าน - ลองแล้ว อยู่ไม่ได้
มันยากนะ
เมื่อนายเคยเข้ามาอยู่ในโลกใบนี้แล้ว มันก็กลับออกไปได้ยาก
นายช่วยฉันทำไม
เพราะคุณเบลคให้เงินฉันไง
- เพื่อเงินอย่างเดียวเหรอ - เพราะคุณเบลคให้เงินฉัน
งั้นนายก็ไม่สนใจเฮโรอีนสองตัน ที่กำลังมาส่งที่นี่เลยเหรอ
ไม่สนเลยเหรอว่ามันจะส่งผลยังไงกับประเทศนี้
คิดว่าฉันควรห่วงอังกฤษเหรอ
ฉันควรสำนึกบุญคุณอังกฤษหรือไง
ฉันจะเล่าเรื่องอังกฤษให้ฟัง
อังกฤษจับฉันมา
ตอนซ่อนอยู่ในดงต้นมะกอกตอนอายุแค่ 16 ปี
ด้วยปืนพกที่ไม่ได้ยิง กับเครื่องแบบที่แม่ฉันตัดเย็บให้
อังกฤษจับฉันไปที่ค่ายของพวกมัน
แล้วก็ถามคำถาม ซึ่งฉันก็ไม่ยอมตอบ
อังกฤษก็เลยจับฉันแก้ผ้า
แล้วก็ซ้อมฉัน
เอาไฟจี้ มีดกรีด
แล้วก็เอาเกลือทาแผล
จับฉันมัดไว้กลางแดด ทิ้งฉันไว้ให้ตายกลางดินเหมือนหมา
จนชายคนหนึ่งมาต่อว่าคนอื่นๆ
หาที่ร่มกับน้ำให้ฉัน และ…
ช่วยชีวิตฉันไว้
ฉันก็เลยรับใช้เขาจนจบสงคราม
ฉันไม่ได้รับใช้อังกฤษ
ฉันรับใช้เขาเท่านั้น
เบลคเหรอ
คุณเบลค
ดังนั้น ถ้านายอยากให้ฉันช่วยเป็นครั้งสุดท้าย นายต้องรู้ไว้ สหาย
ฉันจะทำเพื่อเงิน ฉันจะทำเพื่อคุณเบลค
ฉันจะทำเพื่อนายสักนิดก็ยังได้
แต่อังกฤษน่ะ
อังกฤษจะล่มจมก็ช่างแม่มัน
ตกลง
ฉันรู้ว่าฮาคานอยู่ที่ไหน
แต่นายจะไปหาเขาไม่ได้ จนกว่านายจะมีอะไรไปเสนอเขา
ไม่งั้น ถ้านายไปหาเขา
นายจะไม่ได้กลับออกมา
แกงสเกาส์วันอังคารเหรอ
ประจำเลยนะ ไม่ว่าจะมีอะไร วันอังคารก็ต้องแกงสเกาส์
ไม่ต้องมาพูดเรื่องกับข้าว พวกเติร์กติดต่อแกมาบ้างไหม
ยังนะ
พวกมันจะเก็บแก แกก็รู้
- ไม่หรอก - จริงเหรอ แล้วของอยู่ไหน
- กำลังขนส่ง - แต่แกไม่รู้ว่าส่งไปไหน ขนยังไง
พวกมันจะเก็บแกทันทีที่มีโอกาส
แม่รู้ไหมผมทำอะไรบ้าง
สร้างอะไรไว้
มันน่าทึ่งนะ
แกต้องการอะไร เดคแลน
ให้แม่ลูบหัวชมเหรอ
เปล่า
มีแต่ผู้ชายอ่อนแอที่ต้องการคำชมจากแม่
แม่จะไม่ยอมให้มีผู้ชายอ่อนแอในบ้านนี้อีกคน
ถ้าผมอยากให้แม่ชม ผมคงต้องรอจนตาย
อย่างน้อยก็ช่วยยอมรับสิ่งที่ผมทำสำเร็จเถอะ แค่นั้นแม่คงทำได้
เราจะได้รู้ว่าแกทำอะไรสำเร็จบ้าง ก็ต่อเมื่อมันจบลง
และตอนนี้ มันจบที่คุกตลอดชีวิตในวอลตัน หรือไม่ก็ตายอยู่ข้างถนน
ไม่หรอก
ผมเอาเงินมาลงทุน ฟอกเงิน มองหาโอกาสทางธุรกิจ
ฟังตัวเองพูดเข้าสิ
อย่าสำคัญตัวเองหน่อยเลย เดคแลน แกเป็นพ่อค้ายา
- ความผิดใครล่ะ - หมายความว่าไง
- แม่บอกให้ผมทำอะไรสักอย่างกับชีวิต - แม่ไม่ได้บอกให้แกทำสิ่งนี้
แม่ก็ไม่ได้ห้ามเหมือนกันนี่
แม่ไม่ได้ห้าม
ในโลกนี้มีแค่สองคนที่ผมไว้ใจ แม่
ตอนนี้เหลือแค่แม่แล้ว
พ่อแกขี้เมาเพราะเขาอ่อนแอ
พอแม่ด่าว่าเขาอ่อนแอ เขาก็ยิ่งกินเหล้า
แต่แม่ไม่สน
เพราะแม่มีแก
แม่มองเห็นว่าแกแตกต่าง
แม่มองเห็นว่าแกไม่มีวันอ่อนแอ
ไม่ใช่ในเวลาสำคัญ
แกมาไกลแล้วนะ เดคแลน
แม่ไม่สนว่าแกทำได้ยังไง
แม่สนแค่แกต้องไม่โยนมันทิ้งไปตอนนี้
เพราะแกมีความสำคัญ เดคแลน
กับพวกเติร์ก
แต่แม่ว่าพวกมันคงลืมไป
ไปที่นั่นซะ
ไปย้ำให้พวกมันรู้สำนึก
ที่สำคัญคือนี่ไม่ใช่คำขอโทษ
เริ่มต้นได้ดี
แต่เป็นการยอมรับในผลงานที่พวกคุณทำได้
เก่งมากที่ดึงเอ็ดดี้เข้ามาได้ การที่เสียเขาไปก็ไม่ใช่ความผิดคุณ
เจอตัวตำรวจคนนั้น ได้เบาะแสจากเขา นั่นก็เป็นผลงานชั้นดี
แล้วคุณก็มีส่วนสำคัญ
ผมไม่ควรพูดออกไปแบบนั้นเลย แค่นี้แหละ
- นั่นไม่ใช่คำขอโทษเหรอ - ไม่ใช่
- ฟังดูเหมือนใช่นะ - ทำงานต่อเถอะ
งานถึงไหนแล้ว
เมโลนาสจะพาผมไปหาพวกเติร์ก
- เราเจอตัวคาร์เทอร์แล้ว - แล้วยาล่ะ
ถ้าพวกมันใช้เส้นทางบอลข่าน ฉันว่าคงอยู่แถวยูโกสลาเวีย
แล้วพวกเติร์กกับคาร์เทอร์ก็ไม่มีใครมีระบบเดิม
ที่ใช้นำเข้าของเยอะขนาดนั้นได้
พวกมันต้องหาวิธีใหม่ๆ
พวกมันไม่ให้ใครไปขายต่อแน่ ของตั้งสองตัน
เรารู้ว่าพวกมันอยู่ไหน รู้ว่ายาอยู่ไหน
เรารู้ว่าหนึ่งในพวกมันจะต้องไปรับยา
ใครออกเดินทาง ก็คนนั้นแหละนำเข้า
นายควรจะมาคนเดียว
ฉันจะมายังไงก็ได้
ของอยู่ไหน
กำลังมา
ฉันว่านายอาจจะลืมไป
ว่าเกิดอะไรขึ้นกับคนของนายในกลาสโกว์
ฉันมีเครือข่าย
แต่นายไม่มี
ฉันขายสองตันหมดได้ในวันเดียว
พวกนายต้องขายทั้งปี แถมยังโดนจับ
ของนั่นก็เป็นของฉันพอๆ กับของนาย
บอกมาได้แล้วว่าของอยู่ไหน
ยูโกสลาเวีย
แล้วยังไงต่อ
ส่งต่อไปเยอรมนี ฝรั่งเศส แล้วขึ้นเรือข้ามฟาก
ใครนำเข้ามา
เราเอง
ไม่
พวกที่สืบเราอยู่รู้แล้ว
ว่ามีเฮโรอีนสองตันจะขนเข้าเกาะบริเตน
ชาวเติร์กสองคนขับสิบล้อ จะเป็นคันแรกที่โดนตรวจค้น
ให้เรือไปเยอรมนี
ฉันจะไปขนจากที่นั่นเอง
ดูเหมือนแม่จะปล่อยให้เขาจัดการเอง
คุณจะทำอะไร
ใครออกเดินทาง ก็คนนั้นแหละนำเข้า
มันจบแล้ว
ด้วยความเคารพนะ ท่านรัฐมนตรี งานจบเมื่อไหร่ผมจะแจ้งเอง
ผมจะปลดคุณจากปฏิบัติการ อย่างเป็นทางการ เบลค
ทุกอย่างที่คุณทำสำเร็จมาแล้ว ให้ถือเป็นผลงานของคุณได้
แล้วยุติปฏิบัติการนี้ซะ
คนที่หมดเวลาไม่ใช่เราหรอก ท่านรัฐมนตรี
ท่านรู้ดีว่านายกฯ จะออก ผมก็รู้
บางทีนายกฯ เองก็อาจจะรู้
ท่านนายกฯ ยังอยู่ในตำแหน่ง เบลค และผมก็ยังเป็นรัฐมนตรีมหาดไทยอยู่
ถ้าปฏิบัติการของเรายุติลงตอนนี้
เฮโรอีนสองตันจะเข้าประเทศ ในช่วงที่คณะรัฐบาลของท่านกำลังจะล่ม
หรือท่านอยากถ่ายรูปหน้ากองเฮโรอีนสองตัน
ซึ่งอาจจะมีประโยชน์ในการสืบทอดตำแหน่ง
ผมแต่งตั้งคุณเองนะ เบลค
ดูคุณจะลืมไปแล้วว่าความภักดีของคุณอยู่ที่ไหน
ผมยังไม่ลืม
ผมจำได้
ผมจำได้ว่าผมไม่เคยอยากจะเข้ามา ในโลกใบนี้เลย โลกของท่านน่ะ
มันเป็นโลกที่ไม่มีอันตรายที่แท้จริง ไม่มีความเสี่ยงที่แท้จริง
โลกที่คนอ่อนแอชิงอำนาจกัน โดยไร้ความรับผิดชอบ
ความภักดีของผมอยู่กับทีม
อนาคตของผม และอนาคตของทีม…
จะตัดสินจากสิ่งที่เกิดขึ้นในช่วงไม่กี่วันนับจากนี้
นั่นคือข้อตกลงที่ผมยอมรับ
เพราะทีมของผมรับอันตรายและความเสี่ยง
ที่โลกของคุณไม่อาจจินตนาการถึง
และพวกเขาทำด้วยความซื่อสัตย์
และความเสียสละ
โดยไม่มีเป้าหมายใด
ยิ่งใหญ่ไปกว่าการหยุดยาเสพติดสองตัน ไม่ให้ขึ้นฝั่งบนเกาะบริเตน
วาระสุดท้ายจะมาถึงเราทุกคน ท่านรัฐมนตรี
แต่บางคนก็ยังมีงานต้องทำ
- ตอนนี้พวกมันอยู่ไหน - ท่าเรือฮาร์วิช
พวกมันจ้างเรือข้ามฟากไปฮัมบูร์ก ต้องมีการส่งต่อแน่
คาร์เทอร์จะรับของจากพวกเติร์กแล้วนำเข้ามา
คุณต้องขัดขวางการส่งต่อโดยไม่ให้พวกมันรู้ตัว
เสร็จแล้วผมจะไปหาพวกเติร์ก ไปรับหน้าที่นำเข้ากลับมาเอง
คุณจะให้เราปฏิบัติภารกิจในเยอรมนี โดยไม่มีกำลังเสริมเหรอ
ฉันพอพูดภาษาเยอรมันได้
"พอพูดได้" นี่หมายถึงยังไง
คุณมาจากเอ็มไอซิกซ์เหรอ
ว่าไงนะคะ
หน่วยข่าวกรองส่งเรามาช่วยคุณ
แล้วคุณก็พูดภาษาเยอรมันได้คล่องปร๋อ
แปลว่าคุณมาจากเอ็มไอซิกซ์ใช่ไหม
เปล่าค่ะ ฉันเป็นแค่เลขา
(แซกโซนีตอนล่าง เยอรมนี)
ใช่พวกนั้นไหม
ใช่
เข้าไปขัดขวางโดยไม่ให้พวกมันรู้ตัว
"กูเทน ทาก"
มีธุระอะไรไหมครับ
สวัสดีครับ มีใบรับรองสภาพรถไหม
อะไรนะ
มีใบรับรองรถบัสไหมครับ
ผมฟังไม่รู้เรื่อง
มีเรื่องอะไรกันเหรอคะ
ครับ เราต้องขอตรวจเอกสารรถบัสน่ะ
พูดภาษาเยอรมันไม่ได้เหรอคะ
ครับ ผมพูดภาษาเยอรมันไม่ได้
เขาขอเอกสารการพาณิชย์ของรถค่ะ
ฉันไม่รู้ว่าที่อังกฤษเรียกอะไร แต่เราเรียกใบ "ทูฟ"
ผมไม่รู้เรื่องอะไรเลย
ผมช่วยคุณไม่ได้ ขอโทษที
- โชคดีนะคะ - โอเค ขอบคุณครับ
ดูนั่นสิ
เธอทำได้แล้ว
ไม่คิดเลยว่านายจะมาที่กรีนเลนส์
ฉันต้องการเงิน
ถ้าฉันมี ฉันก็จ่ายไปแล้ว
แต่เงินอยู่กับพ่อฉัน แล้วเขาก็คิดอะไรง่ายๆ
ฆ่านายมันถูกกว่าจ้างนาย
ฉันไม่ได้มาเรื่องพ่อนาย เรื่องนายต่างหาก
ฉันต้องใช้เงินทำงานอีกอย่าง
ซื้อธุรกิจนำเข้าส่งออก
สัญญาดี สายส่งดี แต่เจ้าของดันติดพนัน
ฉันซื้อทั้งบริษัทได้ถูกๆ เลย
เอาเงินมาให้ฉัน แล้วนายก็มาเป็นหุ้นส่วนกัน
นายบอกว่าอยากทำธุรกิจตัวเอง ทำงานถูกกฎหมาย
นี่ไง เพื่อน
ถ้าเราจะทำงานร่วมกันนะ สหาย
เราต้องเริ่มตอนนี้เลย
- คนของนายคิดอะไรอยู่ - เขาเห็นตำรวจ
เขาแตกตื่น แล้วเขาก็ตัดสินใจถูกแล้ว
นายก็พูดง่ายนี่ นายไม่ใช่คนที่ส่งยายแก่สิบคนไปเยอรมนี
แบบนี้ไม่ดีต่องาน เรามีปัญหา แล้วเราก็ต้องหาทางออก
ขึ้นเสียงใส่กันแบบนี้ไม่ใช่ทางออก
เงินฉันอยู่ไหน
เขาพูดถูกนะ ฮาคาน นายต้องจ่ายเขา
เข้ามาหาฉันแบบนี้เลยเหรอ
ฉันทำงานจบแล้ว จ่ายเงินฉันมา
มันเข้ามาได้ยังไง ยามเฝ้าของนายมันกระจอก
- กล้าพูดกับฮาคานแบบนี้เหรอ - ระวังให้ดีนะ
เห็นไหม
นี่มันไม่ใช่ของเล่นให้เอามาโบกใส่กัน
เก็บไปซะ มาทำธุรกิจกัน แล้ว…
กายจะจ่ายค่าซ่อมเพดานให้
ฉันจะจ่ายเงินให้นาย
แต่ฉันจะไม่ลืมว่านายมาทวงยังไง
ไม่
เราจะไม่จ่ายเขาสักแดง
แต่ถ้าเขาขนของเข้าอังกฤษได้
เราค่อยจ่ายให้สองเท่า
ว่าไงนะ
นายบอกว่าใช้ชาวเติร์กไม่ได้
เราก็บอกว่าใช้พวกนาย กับยายแก่เต็มรถบัสไม่ได้
เราสืบประวัติเขาแล้ว เราเห็นว่าเขาทำอะไรได้
เขาเป็นมืออาชีพ
แล้วเราก็ต้องการมืออาชีพ
ไม่
ทำไม
นายไม่ยอมให้ฉันทำตามวิธีที่ฉันอยากทำ
แล้วนายอยากทำวิธีไหน
ศุลกากรเฝ้าระวังช่องแคบอยู่
ฉันขนจากฮอลแลนด์ทางทะเลเหนือ ทางนั้นน้ำเชี่ยว สายตรวจน้อย
ขนไปขึ้นที่เงียบๆ ที่ฉันรู้จัก แต่นายไม่รู้จัก
ฉันไว้ใจนายได้เท่านี้
และฉันขอสามเท่า
หวังว่านายจะไม่ลืมว่าฉันเป็นใครนะ
ใช่ นายคือคนที่ศุลกากรจ้องสืบอยู่ไง
แถมมีเพื่อนสนิทเป็นหนอน
มีเด็กที่หน้าตาดูไม่ประสีประสา
แถมขนเฮโรอีนสองตันไปติดอยู่เยอรมนี
- นายรู้ได้ยังไงว่าศุลกากร - ว่าไงนะ
นายรู้ได้ยังไงว่าพวกที่จ้องสืบเราเป็นศุลกากร
เราจะขนยาเข้าอังกฤษ
หน้าที่ศุลกากรคือขัดขวางยาเข้าอังกฤษ
ถ้านายถูกจ้องสืบ คำถามไม่ใช่ฉันรู้ได้ยังไงว่านั่นคือศุลกากร
นายต่างหากที่ไม่รู้ได้ยังไงว่านั่นศุลกากร
ถ้าฉันคิดแม้แต่นิดเดียว ว่านายคิดจะหักหลังพวกเรา
ฉันจะฆ่านาย
เรื่องนั้นฉันเดาออก เพื่อน
เราจะคุมตัวเมโลนาสไว้
ถ้านายทำยาหาย
นายจะเสียเมโลนาสไปด้วย
ตกลง
ทีนี้
ไปเอาของมาซะ เพื่อน
เราจะไปเอาเรือ จากหน่วยพิทักษ์ชายฝั่งมาดัดแปลง
- นายต้องใช้เรือคุ้มกันด้วย - แล้วลูกเรือล่ะ
พีตคงกลับมาจากมอลตาแล้ว เขาคงคิดว่าเราแกล้งเขาเล่นแน่
เราถูกยุติภารกิจแล้ว
คุณสะสางงานที่ยังค้างคาได้
ภารกิจที่ส่วนที่ค้างคานี้ผมจะรับผิดชอบให้เอง
แต่คุณดึงใครมาช่วยเพิ่มไม่ได้ หรือ…
ขออะไรเพิ่มเติมไม่ได้แล้ว
งานทุกอย่างที่เหลือ พวกคุณต้องทำกันเอง
ก็มีแค่เราอยู่แล้ว เพราะเราเป็นแค่ทหารให้ส่งไปตาย
พวกคุณไม่ใช่แบบนั้นเลย
รัฐมนตรีมหาดไทยรู้ชื่อพวกเราบ้างไหม
ถ้าเจ้านายคุณมองเราเป็นแค่นั้น เราจะทำงานนี้กันไปทำไม
- เธอทำเพราะมันเป็นงานของเธอไง - แต่มันก็ไม่ใช่ จริงไหม
สัญญาจ้างของผมระบุไว้ 9,000 ต่อปี มีวันลาพักร้อน 21 วัน
ผมมั่นใจว่าในสัญญาไม่มีเรื่องถูกส่งไปโดนยิง
ซิลเวอร์พิตส์
ออกจากฮัลล์ไป 70 ไมล์ทะเล
แหล่งตกปลาที่ดีที่สุดในทะเลเหนือ
หมายถึงว่าตอนฉันยังเด็ก
ฮัลล์มีฝูงปลาคอดที่ใหญ่ที่สุดในโลก
ปู่ฉันมีเรือลำหนึ่ง
แล้วท่านก็ชอบดื่มเหล้า
ฉันเลยขับเรือเป็น
ตำแหน่งปัจจุบัน ละติจูด 51 องศา 45 ลิปดาเหนือ
ลองจิจูด 002 31 ลิปดาตะวันออก
คาดการณ์ถึงฝั่ง
เวลา 17:00 น. เปลี่ยน
น่าจะ 18:30 มากกว่า แล้วคุณก็เริ่มออกนอกเส้นทาง โดนัลด์
ใช่ ฉันสนิมเกาะนิดหน่อย
ฟังนะ หน่วยพิทักษ์ชายฝั่งรายงานสภาพอากาศมา
ฉันเข้าใจไม่หมด
แต่ส่วนที่เข้าใจก็ไม่ใช่เรื่องดี
เราตั้งใจหาฮอลแลนด์ให้เจอ ก่อนกังวลเรื่องอากาศดีกว่า
เขาไม่มีเพื่อน
- ว่าไงนะ - เลเจนด์ของผมไม่มีเพื่อน
ผมเชื่อนะ
นั่นคือข้ออ้างที่ผมปฏิบัติกับคุณแบบนั้น
คุณทำสิ่งที่ทำก็เพื่อเอาตัวรอด
ผมเข้าใจ
ผมก็ทำแบบนั้นมานาน
คุณมาจากไหน
แบตเทอร์ซี
ผมเคยอยู่อีกฟากแม่น้ำ แซนด์สเอนด์ ถนนเอเมอร์ตัน
เหรอ
คงโชคดีแล้วที่เมื่อก่อนเราไม่เคยเจอกัน
ผมเป็นเด็กขี้โมโห
เหมือนกัน
แต่ตอนนี้เราทั้งคู่รุ่นใหญ่ใจนิ่งขึ้นเยอะ
แหงสิ งานนี้มันดึงด้านร้ายในตัวเราออกมา
ด้านดีด้วย
ใช่
(ซีแลนด์ เนเธอร์แลนด์)
- ขนของขึ้นครบแล้ว อาซิส - โอเค
อีกสองวันมาเจอกันที่ลอนดอนตามที่อยู่นี้
ถ้านายไปไม่ถึง เมโลนาสตาย
ถ้าเดินทางล่าช้าล่ะ
สภาพอากาศมันโหดอยู่นะ
สหาย มันยากนะกว่าฉันจะตกลงได้ตามนี้
ถ้าฮาคานตัดสินใจเอง เมโลนาสตายไปแล้ว
หลังงานนี้ ทุกอย่างจะเปลี่ยนไป
ใช่
เปลี่ยนแน่
นี่เรือประมงอัลบาสปิริตพูด ได้ยินไหม เปลี่ยน
ได้ยินชัดเจนค่ะ ว่ามาได้เลย อัลบาสปิริต เปลี่ยน
เราหลงทาง สภาพอากาศเริ่มเลวร้ายลง
ช่วยแจ้งตำแหน่งได้ไหมคะ
ประมาณ 40 ไมล์ทะเล ทางตะวันออกจากเดเบนพอยต์
ไม่น่าใช่นะคะ
เรากำลังสูญเสียทัศนวิสัย คุณต้องติดต่อหน่วยพิทักษ์ชายฝั่ง
- เขาจะถามตำแหน่งด้วยค่ะ - ฮัลโหล
- ฉันได้ยินแล้ว แจ้งใหม่อีกทีค่ะ - ฮัลโหล
- ตัวเรือน้ำท่วมแล้ว - ดอน
- ดอน อัลบาสปิริต ได้ยินไหม - เราจะทำยังไงดี ดอน
ดอน ช่วยแจ้งตำแหน่งอีกครั้งได้ไหมคะ
- ขอร้องล่ะ ดอน - เอาแพชูชีพมา
- ยังไม่มีอะไรมาเลยครับ - ขอบคุณครับ
ฉันต้องตรวจสอบพิกัด ฉันอาจจะแจ้งบริเวณค้นหาผิดไป
พวกเขาก็ทำหน้าที่ตัวเอง
นี่แหละงานของเรา
เราปกป้องชายแดน
ถ้าท้องทะเลมันโหดร้าย
เราก็ยอมรับอันตราย แล้วออกทะเลไปอยู่ดี
พวกเขาทำหน้าที่ตัวเอง
ผมส่งพวกเขาออกไป
เรื่องนี้เป็นความรับผิดชอบของผมคนเดียว
คุณไม่ต้องร่วมรับผิดชอบ
จะหาพวกเขาเจอไหม
แน่นอน
ถ้าเราตาย จะมีใครรู้ไหมว่าเราทำอะไร
ไม่
แปลว่าเราทำงานนี้ โดยที่แบกรับอันตรายทุกอย่าง
แล้วถ้าเราตายในหน้าที่
ก็ไม่มีใครมีวันรู้เลยว่าเราทำเนี่ยนะ
เมื่อ 12 ปีก่อน
ฉันเคยปลอมตัวเข้าสืบ ให้กรมตำรวจแมนเชสเตอร์
แฟนบอลฮูลิแกน งานง่ายๆ
แฝงตัวเข้าไปเบื้องลึก เข้าแก๊ง จับพวกมันได้ทุกคน
ไม่กี่ปีต่อมา ลูกสาวฉันอยากไปเที่ยวทะเล
ฉันเลยพาไปแบล็กพูล
วันหยุดราชการ คนไปเที่ยวแน่นขนัด
ฉันไม่ทันเห็นหมอนั่นด้วยซ้ำ
คนร้ายที่ลงมือ
แค่…
ฉันถูกแทงข้างหลังตอนต่อคิวซื้อไอศกรีม
มีดโดนเส้นเลือดแดง แล้ว…
ฉันเกือบจะเสียเลือดตายตรงนั้น
ต่อหน้าลูกสาวตัวเอง
ตอนได้ใบหย่า ฉันยังอยู่ในโรงพยาบาลอยู่เลย
สิ่งนี้ไม่ใช่งาน มันคือชีวิตถาวร
พวกนายต้องคอยระแวงไปตลอดชีวิต
ตอนที่นายคิดว่าอันตรายผ่านพ้นไปแล้ว นายจะได้รู้ว่ามันถาวรแค่ไหน เพราะว่า…
อันตรายไม่เคยจากเราไป
เลเจนด์ไม่มีวันตาย
ดูเหมือนคุณจะพูดถูกนะ
นี่เรือเอชเอ็มซีซี วิจิแลนต์ ของหน่วยพิทักษ์ชายฝั่ง เปลี่ยน
ว่ามาเลยค่ะ เปลี่ยน
มีคนขอคุยกับคุณ
ใครอยู่ตรงนั้นบ้าง
มีฉันกับคุณเบลคค่ะ
ดีเลย จะได้ไม่ต้องโทรบอก
เอาล่ะ ฉันขอรถแวนกับกำลังเสริมติดอาวุธ
ไม่ต้องแจ้งมหาดไทย ประสานงานตำรวจนครบาลเลย
ผมขอเดาว่าทุกคนยังไม่ตายใช่ไหม ดอน
ใช่ มันก็…
ผมไม่ได้นับหัว แต่คิดว่าอยู่กันครบนะ
แล้วเอรินก็แจ้งพิกัดได้เป๊ะเลย
ความผิดเธอเลย ที่เราได้กลับไป
เราเก็บกู้ของได้แล้ว จะส่งต่อที่ลอนดอนพรุ่งนี้
ทีนี้
เราก็ต้องทำงานต่อให้จบ
เห็นอะไรบ้างไหม
ไม่เลย ต้องมีทางเข้าอีกทางแน่
พวกมันเลือกที่นี่ แต่เราไม่รู้เหตุผลเนี่ยนะ
นายต้องตั้งสติ
เข้าไปในนั้น บันทึกเสียงพวกมัน แล้วออกมา
ง่ายๆ เลยนะ
ไม่มีอะไรง่ายหรอก
ผมไม่ติดเครื่องสื่อสารนะ มันเห็นชัดเกินไป
งั้นเราก็บอกนายไม่ได้ว่าเกิดอะไรขึ้นข้างนอก
ผมคิดว่าข้างนอกคงไม่ใช่ปัญหาหรอก
ฟังนะ นี่แหละ นี่คือฉากจบ
สำหรับนายและเขาด้วย ดังนั้น
ทุ่มทุกอย่างที่เหลือให้เขา เพราะไม่ว่าอะไรจะเกิดขึ้น
เขาจะยังอยู่ในตัวนาย
แต่ขอให้เป็นนายที่ออกมา
หวังว่านายจะมีแผนนะ
นายขนเฮโรอีนเข้ามาสองตัน
ถ้านายไม่มีแผน ทุกคนติดคุกกัน 20 ปีแน่
ไม่ต้องสนใจแผนของเรา
ขอให้ของยังครบสองตันก็แล้วกัน เข้าใจไหม
ไม่งั้นฉันไปตามหานายแน่
ขายเพียวขนาดนี้ไม่ได้หรอก คนเสพตายพอดี
ไม่ต้องห่วง เดี๋ยวเราผสมเอง
ฝิ่นอ่อนสำหรับคนอ่อนแอ
จ่ายให้มันไป
ทำได้ดีมาก สหาย
เอารถแวนไปได้เลย ฉันจะพาเขากลับ
ดี
เราออกไปก่อน นายค่อยไป
- นี่มันอะไรกัน - มานี่
- ดาดฟ้า - พวกมันออกไปทางดาดฟ้า
ทำได้ดีมาก สหาย
งานจบแล้ว
พวกมันจะฆ่าเรา
ไปๆ
ดีใจที่ได้เจอกันอีกนะ
ไม่ครบนี่
- อย่าเข้ามา - นี่มันงี่เง่าสิ้นดี เงินฉันอยู่ไหน
- ได้ยินแล้วนี่ - ไม่เป็นไร สหาย มันก็แค่ธุรกิจ
งั้นก็นับเองสิ แล้วบอกทีว่ามันครบ
- บอกว่าอย่าเข้ามาไง - ไม่เป็นไร แบบนี้ปกติ
โอกาสสุดท้าย
ตำรวจติดอาวุธ หยุดอยู่ตรงนั้น
อย่าขยับ
ส่งหมอนี่มา
ไม่ต้องลาก ไอ้เวร ฉันก็เดินตามอยู่เนี่ย
ฉันบอกแล้วใช่ไหม ไอ้พวกมือสมัครเล่น
ให้ตายเถอะ
ยิ้มอะไรของนาย
คุณนี่เอง
ฉันเอง
อย่าโทรหาฉันอีก สหาย
นายอันตรายเกินไปสำหรับฉัน
เพื่อน ถ้าฉันโทรหานายอีก
แปลว่ามีเหตุผิดพลาดร้ายแรง
ผมมาหาที่หลบ
ที่หลบ
ได้ค่ะ เชิญค่ะ
จำฉันไม่ได้เหรอ ฮาคาน
ไม่ต้องห่วง ฉันรู้ว่าคุณเป็นใคร
ฉันขอฝากคุณไว้กับพระอัลเลาะห์
ตำรวจติดอาวุธ
ฮัลโหล
เราจับเขาได้แล้ว
งั้นผมคงไม่ต้องกลับไปแล้วสินะ
คุณอยู่ที่ไหน
ไว้เจอกัน สหาย
พ่อคะ เร็วสิ
เดี๋ยวไปจ้ะ
- ท่านรัฐมนตรีมหาดไทย - ท่านรัฐมนตรีมหาดไทย
มองทางนี้ครับ ขอบคุณครับ
- โน้มตัวมาหน่อยครับ - โน้มตัวมาข้างหน้าอีกหน่อยครับ
โน้มตัวมาข้างหน้า นั่นแหละครับ
แอ็กชั่น
คุณไม่อยู่ในเงามืดตลอดไปหรอก
ผลงานแบบนี้
เรื่องราวแบบนี้
สักวันมันจะออกดอกออกผลเอง
แต่ตอนนี้
ผมขอขอบคุณทุกคน
เกาะบริเตนขอขอบคุณทุกคน
ผมหวังว่าเราจะได้เจอกันอีก
- ดอน มีอะไรจะเสริมไหม - แน่นอน
วันลาพักร้อนที่สะสมไว้ระหว่างภารกิจนี้ จะต้องใช้ภายในปีนี้
ค่าเดินทางทุกอย่างจะต้องส่งเบิกก่อนวันที่ 28
ค่าใช้จ่ายที่มากกว่าห้าปอนด์ จะต้องใช้ใบเสร็จประกอบ
คุณจะกลับไปทำงานตำแหน่งเดิม
แต่จะได้พิจารณาเลื่อนขั้น ก่อนกำหนดการของข้าราชการพลเรือนหกเดือน
นอกจากนั้น ก็กลับไปใช้ชีวิตตามปกติ ไม่ว่ามันจะเป็นยังไงก็ตาม
วันจันทร์ก็กลับไปทำงาน
จนกว่าชาติจะต้องการเราอีกครั้ง
ถ้าชาติต้องการเราอีกครั้ง
อ้อ ใช่ ทำได้ดีมาก
เดินทางกลับบ้านปลอดภัยนะ
เราจะไปกินเหล้ากัน
- แต่เขาไม่ไป - ใช่ คงไม่น่าไปหรอก
ผมต้องกลับบ้าน
แต่ไว้คราวหน้านะ
หวังว่าคงเจอกัน
นี่
เราทำสำเร็จแล้ว
ใช่ เพื่อน
เราทำสำเร็จ
- ใครเลี้ยงดี - คิดว่าเบิกเป็นค่าใช้จ่ายได้ไหม
คุณสนุกกับงานนี้
ผมไม่ได้สนุกเลยสักนิด
ทุกท่านคะ
เราจะออกจากดาวนิ่งสตรีตเป็นครั้งสุดท้าย
หลังจาก 11 ปีครึ่งที่แสนวิเศษ
และเราก็ดีใจมากๆ
ที่ได้ทิ้งสหราชอาณาจักรไว้ ในสภาวะที่ดีกว่าเดิมมาก
จากตอนที่เรามารับตำแหน่ง เมื่อ 11 ปีครึ่งก่อนหน้านี้
เป็นช่วงที่ยิ่งใหญ่…
เป็นอย่างดี
และดิฉันขอขอบคุณทุกคนที่…
จบแล้ว
ผมกลับมาแล้ว
แน่ใจนะ
ใช่
นี่ผมเอง
แค่ผม
พ่อคะ
(ในช่วงทศวรรษ 1990)
(เจ้าหน้าที่แฝงตัวสืบสวน จากกรมศุลกากรอังกฤษ)
(ได้ช่วยฝ่ายรักษากฎหมายอังกฤษ ยึดเฮโรอีนได้มากกว่า 12 ตัน)
(เป็นราคาตลาดรวมสูงกว่าพ้นล้านปอนด์)
(พวกเขาทำได้ด้วยการฝึกอบรม และทรัพยากรเพียงน้อยนิด)
(เทียบกับหน่วยเดียวกันในต่างประเทศ)
(โดยที่สาธารณชน แทบจะไม่ทราบถึงผลงานของพวกเขาเลย)
(จนกระทั่งตอนนี้)
คำบรรยายโดย วรากรณ์ จันทา